CELEX: 62015CN0321
Language: hr
Date: 2015-06-29 00:00:00
Title: Predmet C-321/15: Zahtjev za prethodnu odluku koji je 29. lipnja 2015. uputio Cour constitutionnelle (Luksemburg) – ArcelorMittal Rodange et Schifflange SA protiv Velikog Vojvodstva Luksemburg

7.9.2015   
            
            
               HR
            
            
               Službeni list Europske unije
            
            
               C 294/39
            
         Zahtjev za prethodnu odluku koji je 29. lipnja 2015. uputio Cour constitutionnelle (Luksemburg) – ArcelorMittal Rodange et Schifflange SA protiv Velikog Vojvodstva Luksemburg
   (Predmet C-321/15)
   (2015/C 294/51)
   Jezik postupka: francuski
   
      Sud koji je uputio zahtjev
   
   Cour constitutionnelle
   
      Stranke glavnog postupka
   
   
      Tužitelj: ArcelorMittal Rodange et Schifflange SA
   
      Tuženik: Veliko Vojvodstvo Luksemburg
   
      Prethodna pitanja
   
   Je li članak 13. stavak 6. zakona izmijenjenog 23. prosinca 2004. o uspostavi sustava trgovanja emisijskim jedinicama stakleničkih plinova, u mjeri u kojoj omogućava nadležnom ministru da zahtijeva predaju izdanih, ali neiskorištenih, emisijskih jedinica bez cjelokupne ili djelomične predaje s naslova članka 12. stavaka 2. i 4. istoga zakona u skladu s Direktivom 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (1) a posebice s općom strukturom sustava trgovanja emisijskim jedinicama koji je predviđen tom direktivom pri čemu to pitanje obuhvaća pitanje stvarnog postojanja, odnosno u slučaju potvrdnog odgovora, kvalifikacije predaje emisijskih jedinica koje su izdane ali nisu iskorištene, te pitanje eventualne kvalifikacije emisijskih jedinica kao dobara?
   
      (1)  SL L 275, str. 32.(SL, posebno izdanje na hrvatskom jeziku, poglavlje 15., svezak 9., str. 28.)